
Dysgu ac Addysgu yn yr Ysgol Gynradd (M6X02149C)
Dadansoddiad beirniadol o’r berthynas rhwng gwybodaeth pwnc athro a dysgu ac addysgu effeithiol yn yr ysgol gynradd
Cyflwyniad 
Nod yr aseiniad yma yw edrych ar bwysigrwydd gwybodaeth pwnc athrawon addysg gynradd yng Nghymru. Wrth edrych ar a dadansoddi llenyddiaeth yn yr adran adolygiad llenyddiaeth gall gweld bod gwybodaeth pwnc yn lot fwy na’r wybodaeth mae rhywun yn meddiannu o bynciau penodol. Ynghyd a hyn, adfyfyrir ar brofiadau PAP1 gan edrych ar brofiadau cynllunio ac addysgu a thrafod ei gryfderau a’i wendidau yn seiliedig a gwybodaeth pwnc. Canolbwynt yr aseiniad yma yw’r perthynas rhwng gwybodaeth pwnc athrawon a dysgu ac addysgu effeithiol; does dim diffiniad pendant am addysgu effeithiol ond mae Coe et al (2014) yn rhoi cynnig arni gan ddweud bod addysgu effeithiol yn arwain at gyflawniadau uchel gan y plant efo canlyniadau gwerthfawr.
Treuliwyd y profiad addysgu proffesiynol cyntaf mewn ysgol ym mhentref yn Sir Gaerfyrddin efo 166 o blant ar y gofrestr (Estyn, 2017). Mae tua 32% o’r disgyblion yn gymwys i dderbyn prydau ysgol am ddim sydd yn sylweddol uwch na’r canran cenedlaethol (Estyn, 2017). Mae 27% o blant yr ysgol wedi’i adnabod fel rhai efo anghenion dysgu ychwanegol sydd eto yn ganran uwch na’r un cenedlaethol (Estyn, 2017). Trosglwyddwyd yr ysgol i un categori A (o dan bolisi iaith Sir Gaerfyrddin) yn 2014, sef ysgol ble mae’r addysgu a’r dysgu yn digwydd trwy’r cyfrwng Gymraeg (Estyn, 2017).
Adolygiad Llenyddiaeth 
Bydd yr adran yma’n edrych ar lenyddiaeth ac ymchwil i allu dadansoddi’n feirniadol y perthynas rhwng gwybodaeth pwnc athro a dysgu ac addysgu effeithiol yn yr ysgol gynradd. Bydd casgliadau pwysig y llenyddiaeth yn dod at ei gilydd yn y diwedd i geisio esbonio hyn.
Mae Rowland, Hickstep a Thwaites (2003) yn amlinellu fframwaith i adnabod ac i drafod gwybodaeth pwnc mathemategol sef ‘the knowledge quartet’, mae’r fframwaith yn ffocysu ar wybodaeth pwnc ynghyd a phedagogeg. Y pedwar ‘uned’ i’r fframwaith yw sylfaen, trawsffurfiad, perthynas a amodoldeb. Mae angen amlygu mai i fathemateg yn benodol mae’r fframwaith yma wedi’i ddatblygu felly dyllir cael ei drafod ynghyd a gwybodaeth pwnc mathemateg gan amlaf er hyn, gall ystyried defnyddio wrth edrych ar bynciau arall ond does dim llenyddiaeth i gefnogi hyn. Mae ymchwil Rowland, Hickstep a Thwaites (2003) yn awgrymu bod y pedwarawd yma yn gyfun fel erfyn i feddwl am y f fyrdd mae gwybodaeth pwnc yn cael ei defnyddio yn y dosbarth. Mae ymchwil pellach yn dangos bod mwy ffocws ar drefn gwersi yn lle’r agweddau mathemategol e.e. wrth i athrawon dan hyfforddiant trafod gwers mathemateg efo’i mentor mae mwy o bwyslais ar drefn y wers na’r wybodaeth pwnc mathemategol dangoswyd (Brown et al, 1999). Os hyn ydy’r achos, ac mae mwy o bwyslais yn cael ei rhoi ar drefn gwersi mae yna angen clir i drosglwyddo rhai o’r pwyslais yma tuag at wybodaeth pwnc wrth dal adnabod pwysigrwydd trefn i’r gwersi fod yn llwyddiannus. Gall y fframwaith yma annog a chynorthwyo ffocws ar wybodaeth pwnc yn ôl Rowland, Hickstep a Thwaites (2003). Os ydy’r datganiad yma gan Rowland, Hickstep a Thwaites (2003) yn un dibynadwy gall y fframwaith yma fod yn cymorth mawr i athrawon, athrawon dan hyfforddiant ac i fentoriaid wrth drafod a dadansoddi gwersi mathemateg, yn bendant gwybodaeth pwnc mathemategol.
Mae Shulman (1987) yn trafod sut mae mathau penodol o wybodaeth pwnc a strategaethau pedagogeg yn rhyngweithio mewn meddwl athrawon. Mae’r drafodaeth yn dechrau gan edrych ar gronfa wybodaeth athrawon a faint sydd yn ofynnol ohonynt. Efo pob athro/athrawes yn arbenigo ac yn dangos diddordeb mewn pynciau gwahanol, mae’n anodd amlinellu gofynion gwybodaeth pwnc ar draws y cwricwlwm ac mae rhaid cymryd hyn mewn i ystyriaeth. Mae Shulman (1987) yn cynnig dyllir trafod sut gall y wybodaeth ymestynnol am addysgu cael ei ddysgu yn ystod yr amser byr roddwyd i ddarpariaeth athrawon. Mae’r flwyddyn rhoddwyd i ddarpariaeth athrawon yn un dwys iawn ac mae’n hawdd i’w weld bod ymdrin â phob pwnc cwricwlaidd efo’r dyfnder dymunol yn amhosib yn yr amser yma ac felly mae cyfeiriad Shulman i’r amser byr roddwyd yn un deg iawn. Cynigwyd gan Shulman (1987) saith categori i gronfa wybodaeth athrawon gan roi pwyslais penodol ar wybodaeth pedagogeg gan fod hwn yn adnabod y nodweddion nodedig o wybodaeth ar gyfer addysgu. Mae’r pwyslais yma ar bedagogeg yn dangos bod mwy nac un elfen i wybodaeth pwnc ac nid dim ond y wybodaeth o bynciau unigol, gan fydd hyn ar ben ei hun dim yn ddigon i addysgu’n llwyddiannus. Fel gwelwyd yn waith Shulman (1987) mae’n bwysig ystyried bod gwybodaeth pwnc yn bwysig ond yn cydweithio efo agweddau arall sydd yr un mor bwysig. Fel gwelir yn waith Rowland, Hickstep a Thwaites (2003) uwchben, mae angen cydbwysedd rhwng y pwyslais sydd yn cael ei rhoi ar wybodaeth pwnc ac agweddau eraill e.e. trefn ac mae pwyslais Shulman ar pedagogeg yn dangos unwaith eto'r angen am y cydbwysedd yma.
Diffiniwyd addysgu effeithiol gan Coe et al (2014) fel addysgu sydd yn arwain at gyflawniadau uchel gan y plant efo canlyniadau gwerthfawr. Er rhoi’r diffiniad yma, mae Coe et al (2014) yn adnabod bod diffinio addysgu effeithiol yn amheus ac felly’n rhoi’r diffiniad yma fel syniad, nid fel diffiniad swyddogol. Mae Coe et al (2014) yn gywir i adnabod bod yn amheus i ddiffinio addysgu effeithiol gan fod yna ystod o ystyriaethau bydd yn effeithio ar hyn. Mae’r diffiniad roddwyd gan Coe et al (2014) yn dweud bod addysgu effeithiol yn arwain at gyflawniadau uchel, mae hyn yn ddatganiad teg iawn ond mae’r diffyg gwybodaeth am sut mae hyn yn digwydd yn gadael bwlch mawr sydd angen llenwi. Mae yna nifer o astudiaethau sydd wedi sefydlu perthynas rhwng mesurau o wybodaeth pwnc athrawon a’r cynnydd gan ddisgyblion yn ôl Coe et al (2014). Mae athrawon methu helpu plant i ddysgu pethau maen nhw ei hun methu deall dwedwyd gan Ball (1991), mae hyn yn dangos bod gwybodaeth pwnc athrawon yn bwysig i addysgu’n effeithiol ac eto’n dangos y cysylltiad. Er dwedwyd Coe et al (2014) bod yna nifer o astudiaethau sydd wedi sefydlu perthynas rhwng mesurau o wybodaeth pwnc athrawon a’r cynnydd gan ddisgyblion, dwedwyd Rockoff et al (2011) bod ymchwil mewn i’r perthynas yma yn dangos ychydig os unrhyw cydberthnasedd sydd yn gyferbyniad mawr. Mae’r cyferbyniad yma yn dangos bod angen mwy o ymchwil i gefnogi bod gwybodaeth pwnc yn hanfodol i addysgu effeithiol, er mae hyn yn cael ei rhagdybio ac yn amlwg yn bwysig iawn.
Mae gwybodaeth cynnwys bedagogaidd a gwybodaeth cynnwys cyffredinol yn gydrannau allweddol o gymhwysedd athrawon sydd yn effeithio cynnydd disgyblion yn ôl Kleickmann et al (2013). Maent yn parhau i ddweud, er bod yn allweddol mae yna ychydig wedi’i adnabod am sut mae addysg athrawon yn effeithio ar ddatblygiad yr elfennau yma. Mae hwn unwaith eto’n dangos yr angen am fwy o ymchwil penodol i geisio datblygu gwybodaeth a dealltwriaeth ar y perthynas, os oes un. Mae Kleickmannet et al (2013) yn awgrymu bod pwysigrwydd o wybodaeth athrawon i gynnydd disgyblion yn rhoi lle i addysg athrawon fel targed allweddol am ddiwygiad addysgol. Mae’r datgan yma’n dangos bod Kleickmannet et al (2013) yn meddwl bod gwybodaeth athrawon yn bwysig i gynnydd disgyblion ac yn rhoi pwyslais ar addysg athrawon fel bod i ddatblygu hyn. Er y pwyslais yma mae Kleickmannet et al (2013) yn adnabod bod y ddealltwriaeth o sut mae rhaglenni addysg athrawon yn effeithio ar ddatblygiad o wybodaeth pwnc yn brin. Mae’r adnabyddiaeth yma’n dangos bod y diffyg ymchwil ac felly dealltwriaeth yn cael effaith ar ddibynadwyedd yr effaith mae gwybodaeth pwnc yn cael ar addysgu effeithiol.
Gwelwyd Hattie (2012) bod gwybodaeth pwnc athrawon yn cael effaith bach iawn ar ansawdd canlyniadau disgyblion. Mae Hattie (2012) yn mynd ymlaen i ddweud mai’r ffordd mae athrawon yn gweld arwyneb pwnc a’r ddealltwriaeth dwfn ohono ynghyd efo’i gredoau o sut i addysgu a’r gallu i weld bod y disgyblion wedi dysgu yn fwy nodedig. Mae hwn yn awgrymu nad gwybodaeth pwnc athrawon sydd mwyaf pwysig ond ei allu i drosglwyddo’r wybodaeth yn effeithiol. Mae Hattie (2012) yn categoreiddio athrawon i ‘athrawon profiadol’ ac ‘athrawon arbenigol’ ac yn dweud bod y ddau ddim yn gwahaniaethu mewn gwybodaeth pwnc, gwybodaeth o’r cwricwlwm neu strategaethau ond sut maen nhw’n defnyddio’r wybodaeth yma. Mae hyn, unwaith eto’n rhoi’r argraff bod gwybodaeth pwnc ar ben ei hun dim yn ddigon i addysgu’n effeithiol. Dwedwyd Hattie (2012) bod yr athrawon arbenigol yma yn dod efo gwybodaeth fwy integredig sydd yn galluogi nhw i gyflwyno gwybodaeth newydd gan ddefnyddio gwybodaeth flaenorol y disgyblion. Bydd yr athrawon arbenigol yma hefyd yn creu gwersi unigryw trwy newid, cyfuno ac ychwanegu i wers yn ôl anghenion y plant a bwriadau addysgu ei hun (Hattie, 2012). Mae’r defnydd effeithiol yma o wybodaeth pwnc yn creu’r addysgu llwyddiannus, nid y wybodaeth pwnc ei hun er rhaid cael y wybodaeth pwnc yn gyntaf i allu addasu fel sy’n addas. Mae syniad Hattie (2012) o’r ‘athrawon arbenigol’ yma yn dangos yn glir mai’r gwahaniaeth rhwng athrawon cyffredin a’r rhai arbenigol yw’r ford maent yn defnyddio ei gwybodaeth pwnc ac yn ystyried bod gwybodaeth pwnc cyffredinol athrawon yn eithaf safonol.
Yn gyntaf, mae’n bwysig nodi bod pob un trafodwyd wedi adnabod pwysigrwydd gwybodaeth pwnc yn berthynas efo dysgu ac addysgu effeithiol. Gwnaeth pob un hefyd trafod gwybodaeth pwnc ynghyd ac agweddau eraill fel y ford gorau i arwain at addysgu effeithiol, felly gall ystyried bod gwybodaeth pwnc yn hanfodol i addysgu’n llwyddiannus ond bod rhaid i’r agweddau eraill bod yn gryf hefyd i’r llwyddiant yma digwydd. Un o’r prif bethau nodwyd fel arf i addysgu effeithiol ynghyd a gwybodaeth pwnc yw defnyddio pedagogeg effeithiol, efo Kleickmann et al (2013) adnabod gwybodaeth bedagogaidd fel allweddol i gymhwysedd athrawon. Gwnaeth Kleickmann et al (2013) nodi lle addysg athrawon fel targed allweddol i wella gwybodaeth pwnc i arwain at ddiwygiad addysgol ond yn mynd ymlaen i drafod y diffyg amser sydd yn cael ei rhoi i addysg athrawon i alluogi hyn. Gwnaeth Shulman (1987) gofyn beth yw’r gronfa gwybodaeth ofynnol ar gyfer athrawon? Er ysgrifennwyd gwaith Shulman yn 1987, mae’r cwestiwn yma dal yn berthnasol gan fod dim ateb i’w gael. Peth arall daeth yn amlwg wrth edrych ar yr ymchwil roedd bod yna diffyg ymchwil pendant i gefnogi bod gwybodaeth pwnc yn cael effaith ar ddysgu ac addysgu effeithiol efo Coe et al (2014), Rockoff et al (2011) a Kleickmann et al (2013) yn rhoi sylw i hyn sydd yn adlewyrchu’r angen am ymchwil penodol i ymestyn dealltwriaeth. Oherwydd hyn, er bod gwybodaeth pwnc yn amlwg yn bwysig i addysgu effeithiol, mae’n anodd cyfiawnhau hyn gan does dim ymchwil i brofi ei dibynadwyedd. Mae syniad Hattie (2012) o ‘athrawon profiadol’ ac ‘athrawon arbenigol’ yn dangos yn glir bod gwybodaeth pwnc ar ben ei hun dim yn arwain at addysgu effeithiol ond bod defnydd effeithiol y wybodaeth pwnc yma’n gwneud y gwahaniaeth mawr. Mae Rowland, Huckstep a Thwaites (2003) yn awgrymu defnyddio’r model pedwarawd gwybodaeth fel arf i roi gwybodaeth pwnc yn fwy canolig i addysgu ar ôl datgan bod mwy o sylw yn cael ei rhoi i drefn gwersi. Er bod y model yma wedi’i greu’n benodol i fathemateg, gall ystyried defnyddio am bynciau eraill trwy ddefnyddio fel templed bras a’i addasu fel angen.
I gloi, mae yna berthynas rhwng gwybodaeth pwnc athro a dysgu ac addysgu effeithiol yn yr ysgol gynradd ond mae’n anodd dweud beth yw’r perthynas yma ac i ba raddau oherwydd diffyg ymchwil efo cysylltiadau cadarnhaol.
Dadansoddi a Gwerthuso 
Yn yr adran yma byddaf yn dadansoddi ac yn werthuso fy gwybodaeth pwnc ar gyfer addysgu cynradd gan ddadansoddi rhai o wersi PAP1 ynghyd a’i gysylltu efo llenyddiaeth. Cefais amrediad o brofiadau yn ystod PAP1 ond byddaf yn canolbwyntio ar 4 penodol yn ystod yr adran yma, gan obeithio ymdrin â agweddau gwahanol. Byddaf yn dadansoddi ac yn werthuso tasg mathemateg, tasg iaith, tasg cymhwysedd digidol a tasg sydd yn gysylltiedig efo’r maes dysgu datblygiad personol a chymdeithasol, lles ac amrywiaeth ddiwylliannol yn fframwaith y cyfnod sylfaen. Byddaf hefyd yn trafod y cwricwlwm newydd ‘dyfodol llwyddiannus’ wrth mynd ymlaen i weld sut bydd hyn yn cael effaith. 
Gan mai yn dosbarth derbyn ces i fy lleoli am PAP1 roedd dim angen gwybodaeth pwnc penodol sylweddol i addysgu ond roedd angen gwybodaeth pedagogeg i allu trosglwyddo’r gwybodaeth yn llwyddiannus i’r disgyblion. Fel gwelwyd yn gwaith Kleickmann et al (2013) dydi gwybodaeth pwnc yn fwy na dim ond y gwybodaeth o bynciau neu themau penodol ond hefyd yn cynnwys gwybodaeth o gynnwys pedagogaidd. A felly mae’r defnydd o wybodaeth cynnwys pedagogaidd yn rhai o’r esiamplau roddwyd yn yr adran yma yn dangos defnydd o wybodaeth pwnc effeithiol heb dangos gwybodaeth dwfn iawn o bynciau. 
Rwyf yn gweld mathemateg fel un o fy nghryfderau academaidd personol ac felly wedi gweld hi’n gyffrous ac yn her i addasu fy ngwybodaeth fathemategol i drosglwyddo i’r disgyblion. Un dasg mathemateg sydd yn sefyll allan yn ystod PAP1 yw tasg ar bwysau, roedd y cysyniad yn un newydd i’r disgyblion ac felly roedd yr angen i feddwl am ffordd effeithiol i drosglwyddo’r wybodaeth iddynt yn hanfodol. Roedd yna wahaniaeth sylweddol o allu o fewn y dosbarth ac felly roedd pob tasg cynlluniwyd yn cael ei gwahaniaethu ar gyfer y grwpiau gwahanol. Gwelwyd yn atodiad A y cynllun ar gyfer y wers mathemateg trafodir yma, cafodd y dasg ei wahaniaethu 3 gwaith i gyd-fynd efo anghenion y disgyblion i gyd. Bwriad y dasg ffocws yma oedd gallu adnabod gwrthrychau trymach ac ysgafnach ac i ddechrau trafod pam roedd y clorian yn symud. Wrth ystyried y model pedwarawd gwybodaeth yn erbyn y wers yma gall gweld y 4 uned yn glir. Mae’r uned gyntaf sef ‘sylfaen’ i’w weld yn y cynllun wrth ddangos y wybodaeth flaenorol ac yn ystod y wers profwyd dealltwriaeth trwy ateb cwestiynau'r disgyblion. Yr ail uned yw ‘trawsffurfiad’ sydd yn edrych ar sut mae’r wybodaeth flaenorol yn cael i’w addasu a sut mae’n cael ei gyflwyno i’r disgyblion, mae hwn yn digwydd mewn pob gwers, nid dim ond yn wersi mathemateg. Gan roedd 5 grŵp o fewn y dosbarth roedd un grŵp yn gwneud y dasg ffocws pob dydd am wythnos ac felly roedd yna 5 cyflwyniad i bob tasg, roedd y cyflwyniadau yma’n dangos dilyniant ac erbyn diwedd yr wythnos dyllir pob disgybl wedi llwyddo i gyrraedd y nod. Am y dasg pwysau yma roedd yna 5 cyflwyniad yn dangos dilyniant, mae hyn yn dangos trydedd uned y pedwarawd sef ‘perthynas’ ac erbyn diwedd yr wythnos roedd dealltwriaeth y plant o bwysau wedi cynyddu a phawb wedi cyrraedd y nod. Yr uned olaf i’r pedwarawd yw ‘amodoldeb’ sef gallu meddwl ar yr unfan i ymateb i gwestiynau’r plant, roedd angen bod yn barod i hyn digwydd ym mhob gwers gan fod plant y dosbarth derbyn yn llawn cwestiynau. Un agwedd negyddol am y dasg yma roedd bod angen defnyddio’r iaith gywir yn gyson gan wnaeth y tiwtor arsylwi defnydd o’r geiriau ‘trwm’ ac ‘ysgafn’ lle gall defnyddio ‘trymach’ ac ‘ysgafnach’ sef yr eirfa addas ar gyfer dosbarth derbyn. Ar ôl hyn cymerais mwy o sylw at eiriau allweddol gwersi gan edrych ar y sgiliau yn y cwricwlwm am unrhyw eirfa a chofio i’w ddefnyddio’n gyson.
Tasg iaith trafodir nesaf, dyma’r dasg cafwyd ei asesu ar gyfer fy ail arsylwad yn ystod PAP1. Gwelir cynllun y wers yma yn atodiad B, ar ôl i’r grŵp cyntaf gwneud y dasg ar y dydd Llun penderfynwyd bydd y grwpiau gwahanol yn cael llythrennau tric a chlic gwahanol o fewn ei barsel e.e. cafwyd y grŵp glas llythrennau glas a chafwyd y grŵp oren llythrennau gwyrdd. Roedd angen defnyddio strategaethau gwahanol i addysgu’r grwpiau gwahanol gan roedd rhai yn siarad Cymraeg yn dda ond rhai eraill efo iaith Cymraeg gwan iawn, yma gwelwyd gwybodaeth pwnc yn cael ei ddefnyddio i gyraedd anghenion pawb yn y dosbarth. Yn ystod y dasg yma ac yn ystod y cyflwyniadau defnyddiwyd trochi iaith fel arf i wella iaith Cymraeg y plant, gwnaeth ailadrodd y llythrennau a geiriau tric a chlic yn aml profi’n llwyddiannus iawn ac erbyn diwedd y tasgau roedd y plant i gyd yn gallu adnabod y llythrennau a rhai’r geiriau. Roedd y dasg yma’n un llwyddiannus iawn gan wnaeth y disgyblion gweld hi fel gêm yn lle dysgu ac felly wedi dysgu llawer heb sylweddoli. Er roedd y wybodaeth am yr iaith Cymraeg angenrheidiol ar gyfer y wers yma’n sylfaenol (llythrennau a geiriau syml) roedd rhaid trosglwyddo’r wybodaeth i greu gwers hwyl i osgoi’r plant diflasu ac i’r dysgu fod yn llwyddiannus. Gwnaeth y nod o allu adnabod a dweud llythrennau cael ei drosglwyddo mewn i dasg hwyl lle gall wedi ailadrodd y cardiau tric a chlic neu ddysgu’r wyddor Cymraeg ond bydd hyn wedi cael yr un effaith? Mae’r dasg ffocws yma wedi dangos gwybodaeth bedagogaidd fel trafodwyd yn yr adolygiad llenyddiaeth, gwnaeth fy ngwybodaeth bedagogaidd gwneud y dasg yma’n un llwyddiannus, nid fy ngwybodaeth o’r iaith Cymraeg. Trwy gydol PAP1 rwyf wedi bod yn trochi’r iaith Cymraeg i fwyafrif o’r disgyblion er roedd rhai angen mwy o gymorth felly defnyddiwyd y dechneg ‘brechdan’ ar rhai adegau. Dechreuais PAP1 yn nerfol wrth geisio modeli iaith Cymraeg cywir ond rwyf wedi datblygu mwy o hyder wrth fynd ymlaen sydd yn dangos bod gwybodaeth fy hun o’r iaith Cymraeg wedi datblygu yn ystod y profiad.
Fe wnes i geisio cynnwys sgiliau cymhwysedd digidol ym mhob gwers, weithiau fel rhan o’r dasg ffocws ac weithiau fel rhan o dasg efo un o’r cynorthwywyr neu fel dewis un o’r ardaloedd. Roedd yna ardal TGCh yn y dosbarth efo iPad’s a gliniaduron, yn anffodus dim ond 3 iPad roedd ar gael felly gellir gweld yr angen am fwy ohonynt. Defnyddiwyd y bwrdd rhyngweithiol yn y dosbarth yn aml yn enwedig wrth ddysgu sut i ffurfio llythrennau a rhifau gan roedd yn galluogi’r plant i ffurfio’n fawr ac mewn lliwiau gwahanol. Defnyddiwyd y bwrdd rhyngweithiol hefyd i dynnu lluniau i gydfynd efo thema’r dosbarth e.e. tynnu lluniau o bethau pen-blwydd, roedd y plant yn falch iawn o’i waith ac yn awyddus i ddangos i bawb. Hoffwn edrych ar dasg a roddwyd i un o’r cynorthwywyr ynghyd a fy ngwybodaeth pwnc yma, roedd y dasg yn gofyn i’r plant ysgrifennu brawddegau syml ar j2e yn disgrifio babi, plentyn ac oedolyn. Roedd y frawddeg yn cael ei fodeli ar fwrdd gwyn bach e.e. mae babi yn ac wedyn y plant yn cael y cyfle i ddewis ansoddair cyn teipio’r frawddeg ar j2e. I fi, gwelwyd y dasg yn un syml ond daeth yn amlwg yn gyflym bod sgiliau cymhwysedd digidol y cynorthwywr dim yn gymwys iawn. Yma gwelir yr angen i nid dim ond meddwl am wybodaeth flaenorol y disgyblion ond hefyd unrhyw oedolion ychwanegol bydd yn cymryd tasg ac felly gwnaeth dangos bwlch yn fy ngwybodaeth i. Mae gwaith Hattie (2012) trafodyr yn yr adolygiad llenyddiaeth yn adnabod y gallu i drosglwyddo gwybodaeth yn effeithiol fel rhan allweddol o ddysgu ac addysgu llwyddiannus, yn y sefyllfa yma gwelir bod y wybodaeth methu cael ei drosglwyddo’n effeithiol oherwydd diffyg gwybodaeth a hyder y cynorthwywr. Yn yr wythnos gyntaf o fy addysgu digwyddwyd hyn ac felly dangosir bwlch yn fy ngwybodaeth yn syth a dangos y pwysigrwydd bod yn ymwybodol o wybodaeth flaenorol pawb o fewn y dosbarth. Ar ôl y wers yma fe wnes i’n siŵr o egluro unrhyw dasgau cymhwysedd digidol yn fanwl i’r cynorthwywyr a dangos iddyn nhw sut hoffwn y dasg i gael ei gyflwyno i sicrhau dysgu effeithiol i’r plant.
Mae’r dasg nesaf trafodyr yn gysylltiedig efo’r maes dysgu datblygiad personol a chymdeithasol, lles ac amrywiaeth ddiwylliannol yn y fframwaith cyfnod sylfaen a bydd yn rhan o’r maes dysgu a phrofiad iechyd a lles yn y cwricwlwm newydd, dyfodol llwyddiannus gan Donaldson (2015). Mae cynnwys iechyd a lles fel un o’r 6 maes ar gyfer dysgu a phrofiad yn gwricwlwm Donaldson (2015) yn dangos ei bwysigrwydd cynyddol o fewn addysg. Gwelir yn atodiad C cynllun y wers ‘emosiynau’ addysgwyd yn ystod PAP1, roedd y wers yma’n un heriol i fi cynllunio ac addysgu gan mae’n destun rwyf heb addysgu o’r blaen ac roedd angen addasu’ fy ngwybodaeth am emosiynau i wneud yn addas ar gyfer oedran y disgyblion. Wrth adnabod pwysigrwydd y testun yma a moen ei drosgwlyddo mewn fordd ysgafn a chadarnhaol fe wnes i gynllunio nifer o dasgau roedd yn dangos amrediad o emosiynau gwahanol ac yn annog trafodaeth. Gan mai cyflwyniad i’r testun oedd y tasgau yma roedd y wybodaeth pwnc am emosiynau yn lefel isel i ddechrau adeiladu sylfaen i wybodaeth y disgyblion i ddatblygu yn ystod ei amser yn yr ysgol. Roedd y ford trosglwyddwyd y wybodaeth yn y dasg ffocws yma yn allweddol i’r dysgu ac addysgu bod yn effeithiol trwy annog trafodaeth. Yma gwelir eto bod fy ngwybodaeth ar bedagogaidd wedi bod yn fwy o her ar gyfer y dasg yma ac nid fy ngwybodaeth ar y testun. Mae hwn yn cyd-fynd efo casgliad yr adolygiad llenyddiaeth bod gwybodaeth o bynciau ar ben ei hun dim yn arwain at ddysgu ac addysgu effeithiol.
Mae’r adran yma wedi dangos bod fy ngwybodaeth pwnc yn gyffredinol yn ddigonol ac yn cyrraedd lefel disgwyliedig athrawon ond mae yna le am welliant. Gan mae yn ddosbarth derbyn roedd fy lleoliad cyntaf a byddaf yn symud i gyfnod allweddol 2 nesaf , rwy’n credu bydd fy ngwybodaeth o bynciau gwahanol yn cael ei brofi mwy pryd hynny gan fydd angen mwy o ddyfnder a dealltwriaeth i’r addysgu bod yn effeithiol. Oherwydd hyn, bydd addysgu yn gyfnod allweddol 2 yn rhoi her newydd i fi a galluogi cymhariaeth rhwng y wybodaeth pwnc angenrheidiol am y cyfnod sylfaen ac am gyfnod allweddol 2 ac effeithiolrwydd fy ngwybodaeth pwnc i yn benodol.
Casgliad 
[bookmark: cysill]I orffen, gall casglu bod y berthynas rhwng gwybodaeth pwnc athro a dysgu ac addysgu effeithiol yn yr ysgol gynradd yn un cymhleth gan does dim ymchwil sydd yn dangos perthynas cadarnhaol ond mae’n amlwg bod gwybodaeth pwnc yn cael effaith ar ddysgu ac addysgu effeithiol. Y pwyntiau pwysicaf cymerwyd o’r aseiniad yma yw bod pob un awdur o’r adolygiad llenyddiaeth wedi nodi bod gwybodaeth pwnc yn bwysig, gwnaeth y mwyafrif trafod gwybodaeth o bynciau yn cydweithio efo agweddau eraill ac mae yna ddiffyg ymchwil pendant yn yr ardal yma. Gwnaeth yr adolygiad llenyddiaeth hefyd codi’r cwestiwn beth yw rôl addysg athrawon yn datblygu’r wybodaeth pwnc yma? Mae angen hefyd ystyried fwy beth yw dysgu ac addysgu effeithiol? Er cafwyd hyn ei gyffwrdd arno wrth edrych ar waith Coe et al (2014), gall wedi edrych ar hyn yn fwy dwfn. Mae’r cyfle yma i ddadansoddi a gwerthuso gwybodaeth pwnc fy hun wedi galluogi fi i ddeall yn well rhai o’r digwyddiadau yn ystod PAP1 ac wedi datblygu fy nealltwriaeth o wybodaeth pwnc, nid yn unig fel gwybodaeth o bynciau ond fel ystyriaethau pedagogaidd hefyd.

[bookmark: _GoBack]Atodiadau 
Atodiad A 
	Enw’r Hyfforddai
	Tori Jones
	Cyfeirnod y sesiwn:
	M2
	Dyddiad:
	19/11/18
	Dosbarth:
	Derbyn
	Cynllun Ffocws y Cyfnod Sylfaen

2d


	
	
	
	
	
	
	

	Targed(au) Hyfforddi Personol
	Defnyddio ffurf newydd o fonitro ac asesu
	Nifer y dysgwyr:
	29
	Oed:
	4/5
	

	
	

	Nodau/bwriadau dysgu:
	Gallu adnabod pethau sy’n drymach/ysgafnach
	Meini prawf llwyddiant:
	Gallu dweud a ydy’r anrhegion yn drymach neu’n ysgafnach 
	Ateb anghenion y dysgwyr:
	Gwahaniaethu i bawb gweithio at ei gallu

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
Pawb ar y mat i drafod y syniad o drymach ac ysgafnach – ydy’r plant yn gwbod beth mae drwm ac ysgafn yn ei olygu? 
Gwrthrychau i nhw cael teimlo pethau drwm a phethau ysgafn. 
Amser mat ar ddechrau pob gwers – datblygu pob dydd wrth edrych ar beth mae’r plant wedi deall. 
	Tasg ffocws 
Defnyddio clorian i weld pwysau gwrthrychau (anrhegion penblwydd – thema penblwydd) a thrafod beth sy’n digwydd a pham. 
Grŵp coch – Gallu adnabod trymach ac ysgafnach a gallu dweud sut i wneud y clorian yn hafal e.e. trwy rhoi un anrheg mawr a un bach mewn y ddwy ochr. Gallu defnyddio rhif o fewn y tasg e.e. os mae yna 6 anrheg bach yn un ochr a 3 yn yr ochr arall, faint sydd yn angen i fod yn hafal?
Grwpiau oren a melyn - Gallu adnabod trymach ac ysgafnach a gallu dweud sut i wneud y clorian yn hafal e.e. trwy rhoi un anrheg mawr a un bach mewn y ddwy ochr. 
Grwpiau gwrydd a glas - Gallu adnabod trymach ac ysgafnach. Gallu rhoi 4 anrheg bach mewn un ochr a 2 anrheg yn yr ochr arall. 

Miss 1 – Creu cardiau penblwydd (esgus mae penblwydd Tili Tedi yw hi)

Miss 2 – Tynnu lluniau o bethau penblwydd ar y bwrdd rhyngweithiol
	Adnoddau 
Anrhegion bach a mawr 
Clorian 
Camera 
Bwrdd rhyngweithiol 
Adnoddau o bwysau gwahanol 






Geirfa allweddol 
Pwysau 
Ysgafn 
Trwm 
Clorian 
Hafal 
	· Ydy’r plant yn gallu adnabod pethau sy’n trwm ac yn ysgafn? 
· Ydy’r plant yn gallu dweud bod rhywbeth yn trymach/ysgafnach na rhywbeth arall?
· Grwpiau coch, oren a melyn – ydy’r  plant gallu gwneud y clorian yn hafal? A deall pam? 

	
	
	
	

	Diweddglo
Ar ddiwedd yr wythnos (Dydd Gwener) profi dealltwriaeth yn ystod amser mat trwy ofyn cwestiynau a defnyddio’r gwrthrychau i weld a ydy’r dealltwriaeth wedi datblygu yn ystod yr wythnos? 
	
	
	

	Ymdriniaeth o’r cwricwlwm (ystod a sgiliau)
Defnyddio’r cymariaethau canlynol yn unionfyrchol- pwysau/mas e.e. trymach, ysgafnach 


	Llythrennedd ( FfLlRh)  
Llafar – trafod wrth gwneud 
	Rhifedd (FfLlRh)

	FfCD      
Defnydd o’r bwrdd rhyngweithiol yn ystod y cyflwyniad – plant yn cael tro 
	Meddwl   
Rhaid i’r plant meddwl – a ydy’r anrhegion yn trymach neu’n ysgafnach? Pam?
	ADCDF
Deall bod pethau pob dydd yn trwm neu’n ysgafn 
	YCC





Atodiad B 
	Enw’r Hyfforddai
	Tori Jones
	Cyfeirnod y sesiwn:
	I2
	Dyddiad:
	26/11/18
	Dosbarth:
	Derbyn 
	Cynllun Ffocws y Cyfnod Sylfaen

2d


	
	
	
	
	
	
	

	Targed(au) Hyfforddi Personol
	I drefni cyfrifoldebau pawb yn well
	Nifer y dysgwyr:
	29
	Oed:
	4/5
	

	
	

	Nodau/bwriadau dysgu:
	Gallu adnabod llythrennau/geiriau tric a chlic
	Meini prawf llwyddiant:
	Gallu dweud y llythrennau/geiriau yn annibynol
	Ateb anghenion y dysgwyr:
	Gwahaniaethu i bawb gweithio at ei gallu

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
Ymarfer llythrennau a geiriau tric a chlic gan ddefnyddio’r cardiau.
Dangos y lluniau ar gefn y cardiau i weld os mae’r plant yn adnabod beth yw nhw. 
Cysylltu’r gema efo’r thema penblwydd a’r llyfr ‘pen-blwydd hapus cyw’ 
	TASG  FFOCWS
Pasio’r parsel – fel y gêm sydd yn cael ei chwarae yn parti penblwydd. Bydd llythyren/gair/llun tric a chlic yn pob haen a rhaid i pwy bynag sydd yn cael y parsel ar stop y gân i agor haen a dweud y llythyren/gair yn uchel a wedyn pawb i ddweud e. (Cerddoriaeth penblwydd)
Mae’r tasg yma’n cysylltiedig a’r llyfr ‘pen-blwydd hapus cyw’ 

TASG ESTYNEDIG 
Ysgrifennu’r llythyrennau/geiriau yn ei llyfr i gyd-fynd efo’r lluniau o’r gêm..
Grwpiau coch, oren a melyn – Copio’r geiriau oddi ar y cardiau/bwrdd gwyn yn annibynol. 
(Grŵp coch i rhoi mewn i frawddeg os oes mwy o amser)
Grwpiau gwyrdd a glas – Os oes angen ysgrifennu dros ysgrifen fi, rhai mynd i allu gwneud yn annibynol
	Adnoddau 
Cardiau tric a chlic 
Parsel efo’r llythrennau/geiriau yn y haenau
Cerddoriaeth
Pensiliau 
Bwrdd gwyn bach a phen
Llyfr ‘penblwydd hapus cyw’


Geirfa Allweddol
Tric a chlic 
Penblwydd 
Pen-blwydd hapus cyw 
Pasio’r parsel 


	· A ydy’r plant yn gallu dweud y llythrennau a geiriau tric a chlic yn annibynol?
· Ydyn nhw’n deall sut mae’r gêm yn gweithio? 
· A ydy’r plant yn gweld y cysylltiad rhwng y gêm a’r llyfr? 
· A ydy’r plant yn gallu ysgrifennu’r llythrennau/geiriau yn annibynol? Oes angen help? 

	
	
Miss 1 – Taflennu ysgrifennu geirfa Tric a Chlic (wedi gwahaniaethu ar gyfer y grwpiau)

Miss 2- Pob plentyn i greu un triongl (lliwio/tynnu llun/ysgrifennu) o fanner penblwydd a chreu’r banner pryd mae pawb wedi gorffen.

	
	

	Diweddglo
Gêm iaith ar ddiwedd yr wythnos i asesu dealltwriaeth a gweld ble i fynd nesaf.
	

	
	

	Ymdriniaeth o’r cwricwlwm (ystod a sgiliau)
Adnabod a disgrifio synau a gwrando ar gerddoriaeth ac ymateb iddi.
Adnabod nifer cynyddol o synau llafar a’u cysylltu â  llythrennau


	Llythrennedd ( FfLlRh)  
	Rhifedd (FfLlRh)

	FfCD      
Defnyddio  cyfrifiadur/iPad am gerddoriaeth y gêm 
	Meddwl   
Edrych ar y lluniau a meddwl beth yw’r gair cysylltiedig 
	ADCDF
	YCC
Cerddoriaeth Cymraeg i warae’r gêm pasio’r parsel




Atodiad C 
	Enw’r Hyfforddai
	Tori Jones
	Cyfeirnod y sesiwn:
	I3
	Dyddiad:
	03/12/18
	Dosbarth:
	
Derbyn
	Cynllun Ffocws y Cyfnod Sylfaen

2d


	
	
	
	
	
	
	

	Targed(au) Hyfforddi Personol
	Sicrhau bod y cynorthwywyr yn cael digon o fanylder ar gyfer ei tasgau
	Nifer y dysgwyr:
	29
	Oed:
	4/5
	

	
	

	Nodau/bwriadau dysgu:
	Gallu adnabod emosiynau gwahanol a’i drafod 
	Meini prawf llwyddiant:
	Gallu adnabod nifer o emosiynau a pham gall teimlo nhw
	Ateb anghenion y dysgwyr:
	Gwahaniaethu i bawb gweithio at ei gallu

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad
· Gwylio clip o’r ffilm inside out sydd yn dangos nifer o emosiynau o fewn un person. 
· Trafod y clip a gofyn i’r plant pwy yw ei hoff cymeriadau
	Tasg Ffocws - Defnyddio cardiau emosiynau i annog trafodaeth e.e. pam mae’r person yn teimlo fel hyn? Beth yw rheswm arall gall teimlo fel hyn? 
Defnyddio amrywiaeth eang o emosiynau nid dim ond hapus a thrist i ddangos bod yna nifer mawr o emosiynau a gweld pa rhai mae’r plant yn adnabod ac os ydynt gallu deall rhai newydd (defnyddio mat geirfa i atgoffa fi a’r plant o eirfa newydd)

Miss 1 – gêm bwrdd emosiynau i gyfoethogi’r tasg ffocws.. pwyslais ar ddisgrifio’r emosiwn maen’t yn glanio arno.

Miss 2 – gorffen banneri a chacennau parti penblwydd yr wythnos cynt, gwneud yn siwr bod pawb wedi gwneud un ar gyfer yr arddangosfa 

Tasg estynedig 
Chwarae snap efo cardiau emosiynau 
	Adnoddau 
Mat geirfa emosiynau 
Gêm bwrdd 
Dis 
Cardiau emosiynau gwahanol 
iPad 


Geirfa 
Emosiynau 
Gwahanol 
Teimlo 

	· Faint o emosiynau gwahanol ydy’r plant yn gallu adnabod? 
· Sut mae’r plant yn ymateb i emosiynau gwahanol? Ydy nhw’n deall? Ydy nhw’n gallu cofio teimlo fel hyn ar adeg? 
· Ydy’r plant yn gallu dweud pam mae rhywun yn gallu teimlo’n gwahanol? Gan edrych ar gardiau fel promt neu meddwl ei hun 

	
	
	
	

	Diweddglo
Trafod unrhyw emosiynau newydd mae’r plant wedi dysgu amdani 
	
	
	

	Ymdriniaeth o’r cwricwlwm (ystod a sgiliau)
Mynegi a chyfleu gwahanol deimladau ac emosiynau – rhai eu hunain yn ogystal a rhai pobl eraill 


	Llythrennedd ( FfLlRh)  

	Rhifedd (FfLlRh)

	FfCD      
Defnyddio iPad i dynnu lluniau o’r gweithgareddau 
	Meddwl   
Meddwl am sefyllfa lle mae nhw wedi teimlo fordd penodol 
	ADCDF
Deall bod pobl yn teimlo emosiynau gwahanol a bod pobl yn gallu ymateb yn gwahanol i’r emosiynau yma 
	YCC

